Diari Oficial de la Generalitat Valenciana


Sumari del DOGV 8487, del 15-02-2019 (2019/1429)

Extracte de la Resolució de 8 de gener de 2019, del degà de la Facultat d'Economia, per la qual es convoca i se n'estableixen les bases reguladores del I Premi del Club de Mentors de la Facultat d'Economia.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8487

Data del DOGV
:   15-02-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/1429


Data del document
:   08-01-2019

Organisme emissor
:   Universitat de València

Tipus de document
:   Extracte

Descriptors 

:   * distinció honorífica

Extracte de la Resolució de 8 de gener de 2019, del degà de la Facultat d'Economia, per la qual es convoca i se n'estableixen les bases reguladores del I Premi del Club de Mentors de la Facultat d'Economia. [2019/1429]  
BDNS (identif.): 439542.  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, se'n publica l'extracte de la convocatòria, el text complet de la qual podeu consultar en la Base de Dades Nacional de Subvencions:   
http://www.pap.minhap.gob.es/bdnstrans  
  
Primer. Beneficiaris  
Hi poden participar estudiants dels màsters oficials de la Facultat d'Economia mentoritzats a través del programa del Club de Mentors durant el curs acadèmic 2018-2019. En cada equip pot haver-hi una persona egressada que haja format part del Club de Mentors.  
  
Segon. Objecte  
L'objecte d'aquest premi és que les persones participants, a través del simulador Global Challenge, dirigisquen en equip durant 5 exercicis fiscals una empresa multinacional present en els mercats d'Europa, Àsia i els EUA, adopten decisions i obtinguen una visió global del negoci, competint amb altres equips al mateix temps.  
  
Tercer. Bases reguladores  
Les bases de la convocatòria es publiquen al Tauler oficial de la Universitat de València https://tauler.uv.es, a la URL http://www.uv.es/economia i en els mitjans que es consideren més adequats. Les posteriors comunicacions amb els candidats postulats s'efectuaran a través del correu electrònic.  
  
  
Quart. Quantia  
S'estableix un únic premi amb una dotació econòmica de 1.000 euros, menys les retencions subjectes a la fiscalitat corresponent, organitzat pel Club de Mentors de la Facultat d'Economia, gràcies a les aportacions del conjunt de patrocinadors del Club.  
  
Cinqué. Termini de presentació de sol·licituds  
Les sol·licituds es poden presentar a partir de l'endemà de la publicació de l'extracte d'aquesta resolució en el Diari Oficial de la Generalitat Valenciana (DOGV) i fins al 20 de febrer de 2019, a les 14 hores.  
  
Sisé. Altres dades  
Es realitzarà una competició utilitzant el simulador Global Challenge entre diferents equips formats cadascun d'ells entre 3 i 5 persones. A partir del material disponible en la web, l'objectiu és aconseguir el màxim valor acumulat a l'accionariat d'una empresa multinacional, amb les condicions i estructura següents:  
- Es lliurarà un nom d'usuari i un password a cada participant.  
- Es recomana a les persones participants que llegisquen acuradament el cas abans de l'inici de les sessions. Amb aquest objectiu, una setmana abans de l'inici d'aquestes, se'ls enviarà un correu electrònic amb les dades d'accés a la plataforma.  
- Estructura: dues sessions presencials (Kick Off i Feedback) i sis rondes en línia del simulador, una de prova i les altres cinc simularan cadascuna d'elles un any fiscal de l'empresa (amb tot, el nombre de rondes s'ajustarà al calendari que finalment es determine). En la sessió Kick Off s'explicarà en què consisteix el simulador, els objectius i la dinàmica del joc. En la sessió Feedback s'analitzaran els resultats obtinguts en el simulador després de les cinc rondes i es farà un resum de les conclusions.  
  
València, 8 de gener de 2019.- La rectora, p. d. (DOGV 09.07.2018), el degà de la Facultat d'Economia: José Manuel Pastor Monsálvez.